JohanHeinsen/ENO huggingface dataset:
Odense Adresse-Contoirs Efterretninger, 1832-08-02
Jfølge tagen Bestemmelse ved Skiftesamling i Kjøbmand og Farver P. C. Lassens Opbudsboe, blive de Boet tilhørende faste Eiendomme, nemlig: 1) Gaarden No. 16 paa denne Byes Adelgade, med tilhørende Udhuse, Gaardsplads og Hauge. 2) En Jordlod i Gammelmark, Birtroløkken kaldet, af Hartkorn 7 Skpr. 2 Fdkr. 2 Alb., og en underlagt Stubjord, af Hartkorn 1 Skp. 3 Fdkr. 2 Alb., tilsammen 11 a 12 Tdr. Land. 5) En Englod i Gammelmark, som støder op til fornævnte Jordlod, af Hartkorn 2 Skpr. 2 Fdkr. 3/4 Alb., cirkagTdr. Land; og 4) En dito paa Østerøe, af Harkorn 5 Skpr. 1 Fdkr. 2 3/4 Alb., cirka 20 Tdr. Land. stillede til Bortsalg ved 3 Auctioner, der afholdes paa Bogense Raadstue Torsdagen den 9 og 25 Aug, samt 6 Septbr. førstkommende, hver Dags Formiddag Kl. 11. Alt efter Konditioner, som ved Auctionen ville blive fremlagte og 8 Dage førend første Auction ere til Eftersyn paa mit Kontoir. Hvilket herved til Lysthavendes saavelsom, ifølge Plakaten af 22 April 1817, til Pantekreditorernes Efterretning bekjendtgjøres. Bogense Byefogedkontoir den 24 Juli 1832. Baadsgaard.
Odense Adresse-Contoirs Efterretninger, 1832-08-02
Efter Vedkommendes Forlangende og i Overeensstemmelse med det Kongelige danske Kancellies Resolution af 10 d. M., bliver den Gjæstgiver Klemme tilhørende Gaard Nr. 149 i Nyborg Kjøbstads Adelgade stillet til en 5te og sidste Auction Onsdagen den 8 August førstkommende, Formiddag Kl. 11. Hvilket herved til Lysthavendes Efterretning bekjendtgjøres. Nyborg den 25 Juli 1832. Bierfreund.
Odense Adresse-Contoirs Efterretninger, 1832-08-02
Mandagen den 15 August førstkommende, om Formiddagen Kl. 10, bliver ved offentlig Auction, som afholdes paa Assens Raadstue, Jagten paa Frederiksgave og Flenstofte Bøndergods opbudt til Bortforpagtning i 6 Aar, fra 12 Septbr. d. A. at regne, efter Konditioner, som blive fremlagte ved Auctionen og forinden ere til Eftersyn hos Flenstofte den 28 Juli 1832. Tornøe.
Odense Adresse-Contoirs Efterretninger, 1832-08-02
Ved Proklama af Dags Dato, som snarest vil blive læst inden vedkommende Over- og Underret, ere, overeensstemmende med Plakaten af 2 Juni 1819, §2, med 12 Ugers Varsel, indkaldte Alle og Enhver, som maatte formene at have noget at fordre i Stervboet efter Skræder og Selveier Hans Larsen af Egeskovshuset No. 2, paa Westerbye Mark, i Fuglsbølle Sogn, her paa Langeland, til med deres Fordringer at fremkomme og saadant deres havende Krav for undertegnede Skifteforvalter at beviisliggjøre; hvilket herved endvidere bekjendtgjøres. Langelands Herreders Kontoir, Rudkjøbing den 27 Juli 1832. Schmidten.
Odense Adresse-Contoirs Efterretninger, 1832-08-03
61 Aargang. No 130. Fyens Stifts Kongelig allene privilegerede. Adresse-Avis og Avertissementstidende. Forsendes med Brevposten, overalt i de danske Stater.
Odense Adresse-Contoirs Efterretninger, 1832-08-03
Redigeres, trykkes og udgives i Odense af Søren Hempel, Kancellieraad. Fredagen. 3 August 1832.
Odense Adresse-Contoirs Efterretninger, 1832-08-03
Jndhold. Om Krig og Fred, Portugal. Tydskland (De hessen casselske Landstænders Opløsning. Borgergardens Oprettelse. Gjæring i Baden &c.). Storbrittannien. Frankerig. Cholera. Udenlandske Blandinger. - Odense. Om Krig og Fred. Uden at angive nærmere hvori det bestaaer, da han endnu hverken har antaget eller forkastet Konferentsens sidste Forslag, ansees Kongen af Hollands Svar i det Hele for fredeligt, og kuns i det Tilfælde skal Krigens Udbrud kunne befrygtes, hvis Belgien slet ikke vilde finde sig i nogen Modification. Desmere tales der om en Forandring i det russiske System, efter de Forestillinger, som Grev Pozzo 8 Borgo har bibragt Petersburger=Kabinettet og Frankerigs mislige Tilstand, hvormed endnu Udfaldet af Reformbillen, i Engelland sættes i Forbindelse, vel ogsaa de mulige Forsøg som den brittiske Gesandt Lord Durham, der den 17 Juli er indtruffet til Petersburg, siges at skulle gjøre til Pohlakkernes Bistand, i Overeensstemmelse med den Wiener Kongres=Akt. Man lover sig imidlertid ikke synderligt i London, af denne Diplomatikers Sendelse, saameget mindre som han, foruden at han er Greys Svigersøn og den ivrigste Reformist, skal besidde en ubegrændset Stolthed. Admiral Malcolms Eskadre er den 21 Julii indløbet til Cove, paa den irlandske Kyst, hvor den skal forstærkes med endeel flere Skibe, uden at Man kjender dens egentlige Bestemmelse. Vist skal det være, at Berliner=Hoffet har erklæret enhver væbnet Jndblanding af Engelland og Frankerig til Belgien Fordeel som Signal for 100,000 Preussere til at overskridGrændsen. Den krigslystne Messager vedbliver at optælle de preussiske og hollandske Stridskræfter, som holdes marsch færdige imod Frankerig, og anslaaer dem til 400,000 Md. Andre franske Oppositionsblade stemme ogsaa overeens i, at Marskal Soult ufortøvet vil skride til Nationalgardens Mobilgjørelse, og at der med det første kan ventes et Slags Manifest fra den franske Regjering. Hertil kommer Rygtet i det Badenske, hvorefter Constant og Freiburg snart kunne vente østerrigsk Garnison. Til nye Rustninger omtales Deiens af Algier i Livorno, for at gjøre et Forsøg mod Kysten af Oran.
Odense Adresse-Contoirs Efterretninger, 1832-08-03
Portugal. Efterat Man, ved Savnet af nye Efterretninger fra Don Pedros Expedition, var begyndt at blive utaalmodig i Londen, melde nu Privatbreve fra Bordeaux, at hans Avantgarde den 14de har besat Aveiro og var paa Marschen til Combra. Til samme Tid er endeel af hans Eskadre seilet til Mundingen af Mondege, for ogsaa her at iværksætte en Landgang. 2 Afdelinger af den miguelistiske Hær havde befaling at koncentrere sig, for at angribe Don Pedros Tropper. Jfølge andre Beretninger vare de Konstitutionelle allerede indrykkede i Combra. Den Miguel belavede sig paa en fortvivlet Kamp, men Folket viste slet ingen Enthusiasme for hans Sag. Erkebiskoppen af Braga og flere Stæder have sendt Lykønsknings=Deputationer til Don Pedro og tilbudet ham Bistand. Don Miguels Stridskræfter anslaaes til 35,000 og Don Pedros kuns til 11,000 Md., hvorhos han mangler Rytterie, men stoler paa Frivillige og Militser. Jmidlertid trænger det Hele endnu til nærmere Bekræftelse. Fra Lissabon selv haves intet Nyt, og til Hertuginden af Braganza (Don Pedros Gemalinde), i Paris var endnu den 25 Juli ikke indtruffet nogen Efterretning om Expeditionen. Efter et Rygte sættes Slottet Arenas i Estremadura istand for Don Miguel, og endeel lukte Vogne vare ankomne til Madrid med Kostbarheder for ham.
Odense Adresse-Contoirs Efterretninger, 1832-08-03
Tydskland. Ved en Forordning er den churhessiske Landdag den 26 Juli opløst og inden 6 Maaneder skal der vælges nye Stænder. Da Forsamlingens Virksomhed ophørte fra det Øieblik Forordningen meddeeltes, saa søgde Hr. Jordan forgiæves at faae den permanente Kommittee meddeelt nogen Jnstrux. J de foregaaende Dage angik Forhandlingerne blandt mere Presseloven, som Hr. Werthmüller ønskede sat isteden for Censuren; men Slutningen blev, at Man vilde anmode Regjeringen om at den atter maae blive forelagt i næste Møde. Landdags=Kommissairen vilde havt ham kaldet til Orden, fordi han betegnede Ministeriets Strænghed som daarligt; men lod sig tilfredsstille, da det oplystes, at hiint Udtryk i sin Sammenhæng intet Fornærmeligt indeholdt. Debatterne om Militair=Etatens Fastsættelse vare især levende, og uagtet alle Jndsigelser af Oberstlitutenant Schmidt, som særskilt Regjerings-Kommissair, og Krigsministeren General Hessberg, hvilken Sidste forsvarede Forbundets Ret til at afgjøre Sagen, blev Kommitteens Forslag, antaget med betydelig Stemmeflerhed. Hr. Pfeiffer bemærkede iblandt andet, at Beretningen allerede var trykt for Forbundsbeslutningernes Bekjendtgjørelse. De tydske Fyrster 4 vedblev han - havde holdt det for hensigtsmæssigere, istedetfor til deres Folk, at slutte sig til to europæiske Magter, under hvis Beskyttelse, men ogsaa Jndflydelse, de nu stode. Dermed var rigtignok for Øieblikket bevirket en Tydsklands Eenhed, men sandelig ikke i den Betydning, som de deres Fyrster troehengivne Fædrelandsvenner havde ønsket." Ligesaa bemærkede Hr. Jordan, at en Forbundsstat, som rettede sig efter nogen anden Beslutning end den, Stænderne havde samtykt, ophørte derved at være en som verain Stat, paa anden Maade at paalægge Landet nogen Forpligtelse, var det samme, som at træde Forfatningen under Fødder, og hvo, som medvirkede dertil, burde sættes under Tiltale." J den af Churprindsen udstædte Forordning om Forbundsdagens Beslutning af 5 Juli fastsættes Straffen for Deeltagelse i politiske Selskaber til en Mulkt af 20 Daler eller 14 Dages Fængsel.
Odense Adresse-Contoirs Efterretninger, 1832-08-03
Borgergardens Væbning i Churhessen gaaer iøvrigt sin Gang, og i Hanau har den nylig aflagt den foreskrevne Tjeneste-Eed. Kommandeurerne for den Casseler Borgergade have offentlig gjendrevet det Rygte, at den skulde have protesteret imod enhver Anvendelse til at sætte forfatningsstridige Forholdsregler igjennem, som forbudt i Loven og desuden overflødig, aldenstund Borgergarden ikke vil blive sin helligste og edelig indgaaede Pligt imod Fædrelandet utro.
Odense Adresse-Contoirs Efterretninger, 1832-08-03
Storbrittannien. Den 26 Juli gik den irlandske Reformbil ogsaa igjennem i Overhusets Kommittee, hvormed hele Reformsagen nu er tilendebragt. J Debatterne om dens anden Læsning tog Hertugen af Wellington atter Deel, idet han naturligviis skildrede Billen som fordærvelig for den protestantiske Jnteresse. De nyeste Frankfurter=Beslutninger begynde nu her at vække en almindelig og, som det synes, ikke uvirksom Deeltagelse. Den 25 Juli holdtes i Cron- og Ankern-Taverne en Forsamling, hvori antoges 3 Resolutioner, deriblandt en Taksigelse til de vakre Medlemmer af de tydske Stænder." Til næste Dag vilde den bekiendte Bulwer i Underhuset foreslaae en Adresse, hvori Hs. Majestæt skal ombedes, at anvende sin Jndflydelse ved den tydske Forbundsforsamling imod den af denne, med Hensyn til det tydske Folks Frihed og Uafhængighed, betraadte Vei." Koureren mener, at Frankerig og Engelland, som Med=Kontrahenter i Wiener-Traktaten, ere berettigede til at tale et Ord med i denne Sag; men om Frankerig ogsaa vil, er et Spørgsmaal, som dog for Tiden besvarer sig selv. Times erklærer sig ved denne Leilighed imod Journal des Debats Anskuelser, som om Tydsklands Anliggende ikke vedkom Frankerig, Frankerig.
Odense Adresse-Contoirs Efterretninger, 1832-08-03
Moniteuren af 24 Juli meddeler Programmet til de 3 Juli=Dages Festligheder, som skulle bestaae i 16 unge Pigers Udstyr, Levnetsmidlers Uddeling, frie Skuespil, Væddeløb, Fyrværkerie, Jllumination &c. Som en Kontrast anstiller Handels-Journalen en Parallel imellem det Polignacske og nærværende Ministerium, som hverken opløser Kammeret, eller gjør noget Skridt til at forebygge sit Ansvar for Beleiringstanden. "Slig en Forfatning - hedder det - er aldrig for forekommet i Frankerig, og Ministeriet kunde ikke handle anderledes end det giør, hvis det vilde indføre det Frankfurter System hos Os." Den tydske Allgemeine Zeitung vedbliver ogsaa, uagtet Moniteurens Benægtelse, at forsikre, at det franske Ministerium forud har givet sit Bifald til Forbundsbeslutningerne. (Resten følger.)
Odense Adresse-Contoirs Efterretninger, 1832-08-03
Cholera. Den 22 og 23 Juli var Antallet af de Døde i Paris lige stort, nemlig 99 for hver Dag. For Kongens Søster, Madame Adelalde, er Man endnu meget bekymret. Varmen har ogsaa ført Cholera tilbage til Wien, hvor Man den 17 Juli talte 100 nye Sygdoms- og 38 Dødstilfælde. Saavel i den russiske Armee i Pohlen som den østerrigske i Gallizien skal en Sygdom, der betegnes som en modificeret Cholera, anrette stor Ødelæggelse, og i et eneste Regiment have bortrykket 600 Md. - J Rostock er Man ogsaa hjemsøgt af den asiatiske Cholera, som her volder almindelig Skræk, og i Wismar søger Man ved nye SpærringsAnstalter at holde Fienden ude.
Odense Adresse-Contoirs Efterretninger, 1832-08-03
Udenlandske Blandinger. Østerrig. Den 22 Julii om Morgenen afgik Hertugen, af Reichstadt (Napoleons Søn), efter en langvarig Brystsvaghed, ved Døden paa Slottet Schönbrun, i det samme Værelse, hvor hans berømte Fader engang paa sin Vældes høieste Spidse udstædte de mærkværdigste Dekreter og hans Ægteskab med Erkehertuginde Maria Louise blev besluttet. 2 Dage derefter skulde Liget høitidelig bisættes i den keiserlige Familiebegravelse ved Capuzinerne. J flere Dage saaes hans Opløsning imøde; hans eneste Tanke var henvendt paa hans Fader, og kort for sit Endeligt skal han have sagt: forspændt forspændt, Jeg maa kjøre min store Fader, imøde; jeg maa endnu engang omfavne ham."de. ds Tydskland. Markgrevinde Amalie af Baden er død i Bruchsal Natten til den 21 Juli, i en Alder af 68 Aar. Hun var Moder til den afdøde Storhertug Carl, Keiserinde Elisabeth af Rusland, Dronning Frederikke af Sverrig og Hertuginde Maria af Brunsvig, som for hende vare gaaede i Evigheden, samt til den endnu levende Enkedronning af Bayern, og Storhertuginden af Hessen Darmstadt. Hendes Minde lever i Velsignelse hos de mange Trængende, hvis Velgjørerinde hun var.
Odense Adresse-Contoirs Efterretninger, 1832-08-03
Odense. Hs. K. Høihed, vor elskede Prinds=Gouvernør, ventes hertil imorgen.
Odense Adresse-Contoirs Efterretninger, 1832-08-03
De musikalskedeklamatoriske Aftenunderholdninger, som her er givet, i forrige Uge af Hr. Skuespiller Kirchheiner, og i Onsdags af Hr. Jnstruktør Nielsen, vandt, som de fortjente, overordentligt bifald. Hr. Nielsen er atter afreist til Aarhuus, hvor han, assisteret af den unge talentfulde Hr. Waltz, iaften vil give endnu en Aftenunderholdning. Her paa Egnen er Raps= og Rughøsten nu i fuld Gang. For den første har Veiret været ønskeligt.
Odense Adresse-Contoirs Efterretninger, 1832-08-03
Kjøbenhavns Børs=Kours den 31 Juli 1832. Hamb. 2 M. - k. S. 214. Spec. 211. solgt til 12 Mk. 10 1/2 s. Norske Spec. Sedl. pr. 100 Sp. 155 a - Rbd. Sedl. Sv. Sedl. pr. Rd. 44 3/4 a 45 s. T. 4 pCt. Kongel. Obligationer (u. Rente) 90 a 90 1/2 R. Sedl. Dito over 2000 pr. Stk. - S. Dito ....... dito 84 a - Bco.
Odense Adresse-Contoirs Efterretninger, 1832-08-03
Nation. Obl. af Laan 4 Febr. 1820) 101 ½ a 102 Rbd. r. S. Dito 107 a 107 1/2 Rbd. Sedl.
Odense Adresse-Contoirs Efterretninger, 1832-08-03
4 pCt. uopsigelige RigsbankOblig. 100 1/2 a - Rbd. r. S. 6 PCt. norsk Laan 102 a - B. 4 pCt. dito dito 97 a - Bco. 4 pCt. nye norske Oblig, lydende paa r. S. 99 1/2 - r. S. 4 pCt. uopsigel. norske Stats Obligat. - 4 - Rd. Bco. 3 pCt. nye danske Oblig. (1 L. St. 14 Bcomk.) 65 1/2465 3/4 L. St. Asiatiske Aktier - 4 - i Sedl. Bank-Disconto.... 4 pCt.
Odense Adresse-Contoirs Efterretninger, 1832-08-03
Ved Tallotteriets 1187 Trækning i Wandsbeck udkom: Søndagen den 5te præker Hr. Adjunkt Kalkar til Høimesse, og Hr. Pastor Wiberg til Aftensang i St. Knuds Kirke.
Odense Adresse-Contoirs Efterretninger, 1832-08-03
AVERTISSEMENTS. Udvalgte Gjæster. Zaire. Merope. Alzire. Under denne Titel, i correct og elegant Udgave, haaber Undertegnede at byde Læseren et antageligt Værk. Skulde det sidstvalgte Versmaal særdeles begunstige Alzire, saa ville saire og Merope anbefale sig, i samme Tact.
Odense Adresse-Contoirs Efterretninger, 1832-08-03
Hvo der bifalder Forsøget indbydes til Subscription for 2 Rbd. Exemplaret. Hvad der af Værket circulerer, forinden det samles, betragtes som Prøvenummere; og hvad Afsætningen indbringer beregnes som Forskud - for enhver Subscribent, der angiver sit Udlæg paa Planen. Kiel, den 18 Juli 1832. H. v. Buchwald.
Odense Adresse-Contoirs Efterretninger, 1832-08-03
Paa Adressekontoiret i Odense modtages Subscription.
Odense Adresse-Contoirs Efterretninger, 1832-08-03
J næste Uge brændes Rapsfoder ved Bramstrup.
Odense Adresse-Contoirs Efterretninger, 1832-08-03
Jfald Veiret tillader det, bliver i næste Uge brændt Rapsfoder og Grønt i Langesøe Marker.
Odense Adresse-Contoirs Efterretninger, 1832-08-03
Gaver. Siden Anmeldelsen af 8 Juni d. A. har jeg endvidere havt den Glæde at modtage: a) Til den gamle brandlidte Degne-Enke i Lunde. Fra en Enke K., 2 Rbd.; "fra et skjult Velgiørerinde M. M. 5 Rbd. r. Sølv og af en Ubenævnte 5 Rbd. Sedl. Jalt, med det forhen ameldte, 12 Rbd. r. Sølv og 12 Rbd. 4 Mk. Reprst. b) Til de Brandlidte i Fangel. (see Hr. Pastor Nees's Jndbydelse af 20 Mai sidstl.) Fra Sch. 1 Rbd.; fra Jfr. D. Lorenzen 5 Rbd. og Fra en Enke K., 5 Rbd. Reprst. Gud velsigne Enhver af de ædle Givere! Odense den 5 August 1852. S. Hempel.
Odense Adresse-Contoirs Efterretninger, 1832-08-03
Tirsdagen den 7 August, Eftermiddag Kl. 5, bliver Generalforsamling i Odense forenede Skydeselskab, hvorved tillige, som sædvanlig, skydes efter smaae Sølvpremier, allene med Risler. Direktionen.
Odense Adresse-Contoirs Efterretninger, 1832-08-03
Mandag og Tirsdag, den 6 og 7 August, afholdes den aarlige offentlige Examen i Realskolen her i Byen. Skolens Foresatte, Lærere og Elever glæde sig ved Haabet om, at de ærede Forældre, og andre Ungdommens og Oplysningens Venner og Velyndere, ville beære denne Exammen med deres hædrende og opmuntrende Nærværelse. For det Første ophører Opvartningen i Hunderup Skov. J. Frandsen.
Odense Adresse-Contoirs Efterretninger, 1832-08-03
De, som endnu have Bøger til Laans fra det grevelige Alle feldt-Laurvigske Bibliothek paa Tranekjær Slot, anmodes herved om, behageligen inden den 20 August førstk. at aflevere disse til Undertegnede, som af Skifteretten i Stervboet efter Hs. Excellence Hr. Generallieutenant Greve af Ahlefeldt-Laurvig er overdraget Bøgernes Indfordring. Tranekjær den 30 Juli 1832. Denker.
Odense Adresse-Contoirs Efterretninger, 1832-08-03
Da Slusebroen ved Dalum Mølle skal under Reparation, bliver Passagen over samme spærret fra den 6d. indtil videre.
Odense Adresse-Contoirs Efterretninger, 1832-08-03
Herved advares alle og enhver Uberettiget at jage, skyde og medhave løse Hunde paa Hauge og Nisted Byers Marker, da de uden Persons Anseelse vil blive anholdte og behandlede som Krybeskytter efter Lov og Anordninger. Hauge og Nisted den 24 Juli 1832. paa egne og øvrige Gaardmænds Vegne. Johan Pedersen Møller. Mads Hansen.
Odense Adresse-Contoirs Efterretninger, 1832-08-03
En Jomfrue af god Opdragelse ønsker sig, formedelst 1. Dødsfald, en Kondition til i Novbr. som Lærerinde for Børn, eller at bestyre et Huusvæsen, enten i Byen eller paa Landet. Gode Anbefalinger haves. Adressekontoiret anviser.
Odense Adresse-Contoirs Efterretninger, 1832-08-03
Paa en Herregaard er for en Huusbestyrerinde, der tillige maa være kjendt med Meierieforretningerne, en fordeelagtig Plads ledig til Novbr. Adressekontoiret giver nærmere Anviisning; men uden at kunne fremvise fordeelagtige Vidnesbyrd, nytter det ikke at melde sig.
Odense Adresse-Contoirs Efterretninger, 1832-08-03
At jeg fra Søndagen den 5 dennes ophæver min Handel i Korsgaden Nr. 187, og derimod fra nævnte Dato fortsætter samme i min tilkjøbte Gaard Nr. 296 paa Vestergade, som hidtil beboedes af Hr. Kjøbmand Brodersen, tager jeg mig herved den Frihed at bekjendtgjøre mine Velyndere og Bekjendtere. Tillige aflægger jeg min forbindligste Tak for den mig hidtil skienkede Tiltroe og Velvillie, og skal jeg stedse ved reel Behandling og billige Priser søge at gjøre mig værdig til Fortsættelsen af samme. Odense den 5 August 1832. P. Petersen, junior, Nogle Huse ved St. Hans Kirke faaes i Leie. L. N. Faber.
Odense Adresse-Contoirs Efterretninger, 1832-08-03
Odense Fattigvæsens Boutik. er nu forsynet med endeel bleget Hør= og Blaarlærred af forskjellig Fiinhed, som kan erholdes saavel i mindre som større Partier. Ligeledes er Boutiken forsynet med et stort Oplag af Hør= og Blaargarn, der, ligesom Lærredet, sælges efter den approberede Taxt. Handel.
Odense Adresse-Contoirs Efterretninger, 1832-08-03
At jeg idag har aabnet min Boutik i min Gaard No. 27 paa Overgade, har jeg den Ære at tilkjendegive mine Velyndere og Bekjendtere. Jdet jeg tillige takker Enhver paa det forbindtligste for den Tillid og forundte Søgning, som de har tilstaaet mig i den Tid, jeg har boet i Hr. Brændeviinsbrænder Rhoeds Gaard her i Gaden, har jeg ogsaa det Haab at vinde Enhvers bifald for Eftertiden, da mit Varelager er forsynet med et nylig hjemkommen Partie diverse Varer, bestaaende af Kaffe, forsk. Sukkere, Sirup, Gevirtz, og Krydderie, flere Slags Thee, nye Carol. Riis, Riismeel, Farver= og Malervarer, flere Slags Krudt og Hagel, Rom, god Punsch-Extract, Steentøi og Glasvarer, Hør, Hamp og Hampeblaar, svensk og norsk Stangjern, rund og Baandjern, forskjellige Slags Staal og Søm, godt norsk Salt, saavel løst som i Foustager, engelske Steenkul, norske Kakkelovne, holl. Jerngryder i alle Størrelser, Høstleer og Skjæreknive, med mange flere til min Handel henhørende Varer, anbefaler jeg til Udsalg i min Boutik i mindre og større Partier. Gode Varer, billige Priser og reelleste Behandling skal stedse være Formaalet for mine Bestræbelser, og haaber jeg derved at erholde Enhvers Tillid, som vil forunde mig deres Ærbødigst, Handel. Odense den 1 Aug. 1832. Th. Thrane.
Odense Adresse-Contoirs Efterretninger, 1832-08-03
Hatte-Oplag. Af alle Sorter moderne Mands=Hatte, saavel vandtætte Silke Hatte paa Filt, som mine bekjendte fine Filt-Hatte, hvilke sidste især anbefales et æret Publikum formedelst deres Varighed og Lethed, og ere disse saavelsom øvrige Sorter at bekomme til H. Borch, yderst nedsatte billige Priser. Hattemagermester.
Odense Adresse-Contoirs Efterretninger, 1832-08-03
67 Rbdlr. 2 Mk. 6 s. S. & C., Umyndiges Midler under Østrupgaards Overformynderie, kan strax erholdes til Laans, J. Møller, imod lovbefalet Sikkerhed. kommitt. Skifteforvalter.
Odense Adresse-Contoirs Efterretninger, 1832-08-03
Undertegnedes Skjænkestue, med flere Beqvemmeligheder, er at faae til Leie til Michaeli Flyttetid. E. Theisen, Odense den 5 Aug. 1852. paa Vestergade.
Odense Adresse-Contoirs Efterretninger, 1832-08-03
J Gaarden Nr. 689 i Nedergade er til Michaeli at V. faae i Leie underste Etage, bestaaende af 5 Værelser, et Garderobekammer, Kjøkken, Spiiskammer og Fadebuur, Kjelder, Bryggers, samt, om ønskes, Hauge og Staldrum, for billig Leie. Man behager at henvende sig til Beboeren i Gaarden. Anden Etage i Gaarden No. 250 paa Vestergade er at faae til Leie hos Klokker Lütken.
Odense Adresse-Contoirs Efterretninger, 1832-08-03
Min Eiendom, beliggende i Vestergade, lige over for Flakhaugen, tilbydes tilkjøbs. Lysthavende ville behage at henvende Schluter. sig til Eieren.
Odense Adresse-Contoirs Efterretninger, 1832-08-06
61 Aargang. No 131. i Stifts Fyens, privilegerede. Kongelig allene Avertissementstidende. og Adresse-Avis overalt i de danske Stater. Forsendes med Brevposten, af Søren Hempel, Kancellieraad.
Odense Adresse-Contoirs Efterretninger, 1832-08-06
Redigeres, trykkes og udgives i Odense, Mandagen. 6 August 1832.
Odense Adresse-Contoirs Efterretninger, 1832-08-06
Jndhold. Om Krig og Fred. Portugal. Jtalien (Det franske System i Ancona). Tydskland (Adresser og Protester imod Forbunds=Beslutningerne. Forhandlinger i de hannoverske Stænders Forsamling). Preussen (Provindsialstændernes Afsked). Storbrittannien. Cholera Om Krig og Fred.
Odense Adresse-Contoirs Efterretninger, 1832-08-06
Fra Berlin forsikres nu i All. Zeitung, at Man slet ikke mærker til de paa Avispapiret vedvarende preussiske Troppemarscher, og har ligesaa megen Grund til at holde de russiske for opdigtede. Ligeledes hedder det nu fra Schweitz, at det ved Bregentz, Feldkirck a. opstilte østerrigske Troppe antal kuns beløber sig til 5 a 6000 Md.; men ifølge Efterretninger fra Tyrol har Staden Jnnsbruck med 15,000 Jndvaanere en Garnison paa omtrent 10,000 Md. J en Gjendrivelse af Bladet Konstitutionel imod Forbundsbeslutningerne, hvor det blandt andet hedder: "de østerrigske og preussiske Hæres Opstilling langs med Rhinen vil forstyrr den Rolighed, som Frankerig har bragt saa mange Offere og saalænge Frankerig ikke opnaaer den, er heller ingen Rolighed mulig for Europa m.m., forsikrer Jagttageren, at det ikke er Magternes, men ene Partieførernes Skyld, naar Europa ikke nyder den saa inderlig attraaede Rolighed.